Skirgailė Žalimienė

Skirgailė Žalimienė (g. 1972 m. Vilniuje) – Lietuvos teisininkė.

Teisėtyrininkė europeistė, Vilniaus universiteto Teisės fakulteto profesorė, Lietuvos vyriausiojo administracinio teismo (LVAT) pirmininkė.

 Mokslai 
1991–1996 m. studijavo VU Teisės fakultete, įgijo teisininkės kvalifikaciją. Baltijos šalių ES teisės studijų centro () tyrinėtojaBaltic Centre of Excellence informacija  (doc), Vokietijos Makso Planko instituto stažuotoja. 2001 m. balandžio 12 d. VU apgynė disertaciją „Įsisteigimo teisė pagal Europos Bendrijos teisę“ (darbo vadovas prof. Vilenas Vadapalas), socialinių mokslų (teisės krypties) daktarė. Viena pirmųjų disertacijų, parašytų ir apgintų Lietuvoje ES teisės tema.

Nuo 1998 m. vasario VU Teisės fakulteto asistentė, nuo 2002 m. rugsėjo lektorė, nuo 2002 m. lapkričio docentė, dabar – profesorė.https://www.tf.vu.lt/about_us/mokslininkai-ir-destytojai/zalimiene-skirgaile-prof-dr/

Monografijos autorė, 2 monografijų ir 1 vadovėlio bendraautorė (sritys – ES teisė ir tarptautinė viešoji teisė).

 Karjera 
 Valdininkė 
Nuo 1997 m. gegužės Teisės biuro prie LR Europos reikalų ministerijos, vėliau – Lietuvos vyriausybės Europos teisės departamento, po to – Europos teisės departamento prie teisingumo ministerijos vyr. specialistė, 2002–2004 m. šio deptartamento ES materialinės teisės skyriaus vedėja, o 2004–2008 m. – gen. direktoriaus pavaduotoja.

 Teisėja 
2008 m. kandidatė į Lietuvos aukščiausiojo teismo teisėjas. 2008 m. rugpjūtį Valdas Adamkus paskyrė teisėja į LVAT.Dėl Lietuvos vyriausiojo administracinio teismo teisėjos skyrimo (2008-08-29 dekretas Nr. 1K-1489. Priėmė Valdas Adamkus, Lietuvos Respublikos Prezidentas) 2019–2022 m. LVAT pirmininko pavaduotoja. Nuo 2022 m. liepos LVAT pirmininkė.https://www.lvat.lt/teisejai/teiseju-biografijos/skirgaile-zalimiene/540

2009–2014 m. Teisėjų garbės teismo narė. 2014–2017 m., 2020–2022 m. Teisėjų atrankos komisijos narė (viena iš 3 teisėjų atstovų komisijoje).http://www.prezidentas.lt/lt/spaudos_centras_392/pranesimai_spaudai/skaidri_teiseju_atranka_didesnis_zmoniu_pasitikejimas_teismais.html 

 Bibliografija 
 Europos Sąjunga // Tarptautinės organizacijos (bendraautorė), 2001. Justitia
 Laisvas asmenų judėjimas pagal Europos Bendrijos teisę: įsisteigimo teisė. Vilnius: Rosma, 2002.
 Diplomatinė teisė (bendraautorė). 2003, Teisinės informacijos centras.
 Lietuvos teisės pagrindai (bendraautorė). 2004, 576 p., Justitia.

 Šaltiniai 

Kategorija:Lietuvos teisėtyrininkai tarptautininkai
Kategorija:Europos teisės teisėtyrininkai
Kategorija:Lietuvos viešojo administravimo teisininkai
Kategorija:Lietuvos vyriausiojo administracinio teismo teisėjai